Іван Іванавіч Боўт

Іван Іванавіч Боўт (, ) — беларускі савецкі архітэктар. Заслужаны архітэктар БССР з 1973 года. Лаўрэат прэміі Савета Міністраў СССР і Савета Міністраў РБ, акадэмік Беларускай акадэміі архітэктуры, акадэмік Міжнароднай акадэміі архітэктуры (МААМ), старшыня праўлення СА БССР (1977—1980), сакратар СА СССР (1977—1982), член горадабудаўнічага савета Дзяржбуда СССР (1977—1981), Дзяржбуда БССР (1968—1982), упраўлення архітэктуры Мінаблвыканкама і Мінгарвыканкама (шмат разоў), дэпутат Ленінскага раённага Савета дэпутатаў працоўных г. Мінска (1965, 1967).

 Біяграфія 
Нарадзіўся ў Мінску 20 ліпеня 1932 года ў сям’і дзяржаўнага служачагаИ. И. Бовт: Маленькие истории большой жизни, старэйшы з трох дзяцей.

У час Вялікай Айчыннай вайны 11-гадовы Іван дапамагаў бацькам у выратаванні яўрэйскай дзяўчынкі Маі, якая сышла з Мінскага гета прасіць міласці. Ён вырыў у двары яму, у якой сям’я трымала прадукты для дзяўчынкі. У кастрычніку 1943 года у час ліквідацыі гета Маі ўдалося бегчы. Яна прыйшла да сям’і Боўтаў, але хоць бацькоў не было, Іван схаваў Маю ў яме, якую ён вырыў у садзе, і на працягу наступных двух месяцаў даглядаў за ёй. Калі рызыка выкрыцця ўзмацнілася, Мая ў суправаджэнні Івана пакінула МінскПраведники народов мира. Семья Бовт, яе пераправілі ў вёску да цёткі Пашы, дзе яна і пражыла да канца вайны.

У 1948 годзе скончыў сем класаў сярэдняй школы № 33. У юнацтве займаўся авіямадэляваннем, збіраўся паступаць у Маскоўскі авіяцыйны інстытут на авіяцыйнага канструктара, але яму адмовілі праз тое, што ён з сям’ёй у час вайны быў у акупацыі. Ягоны сябар Валодзя Сакалоўскі (у будучыні заслужаны архітэктар БССР) сагітаваў яго падаць дакументы ў будаўнічы тэхнікум на спецыяльнасць «архітэктура».

Скончыў у 1952 годзе Мінскі архітэктурна-будаўнічы тэхнікум, у 1961 — Беларускі політэхнічны інстытут па спецыяльнасці «Прамысловае і грамадзянскае будаўніцтва». У 1952—2001 гадах працаваў у інстытуце Белпрампраект, у 1962—2001 гадах галоўны архітэктар. У студзені-ліпені 1956 года з групай архітэктараў, І. І. Боўт быў камандзіраваны ў Казахстан для распрацоўкі генеральных планаў і першачарговых аб’ектаў цалінных саўгасаў Какчэтаўскай вобласці. Паралельна ў 1966—2009 гадах выкладаў у БПІ. У 1996—2007 гадах дырэктар УП «Творчая майстэрня архітэктара Боўта І. І.»Бовт Иван Иванович.

Член Саюза архітэктараў БССР з 1962 года, старшыня праўлення Саюза архітэктараў БССР у 1978-80 гадах. З 1978 года — сакратар праўлення СА СССР. Член КПСС з 1971 года.

 Асноўныя праекты 

 Мінск 
міні|злева|Завод «Гарызонт»
міні|Аўтатрактарны факультэт Беларускага політэхнічнага інстытута 
Карпусы заводаў — гадзіннікавага (1954—1963, сумесна з С. Баткоўскі, Н. Шпігельманам), электронных вылічальных машын (1956—1961, сумесна са Шпігельманам), радыёзавода (1960—1963), электратэхнічнага (1964—1965), халадзільнікаў (1959—1975), будынак БелНДІдзіпрасельбуда (1967—1968, сумесна з У. Сакалоўскім, Л. Сагалавым), СКБ працяжных станкоў (1972), Інстытута будаўніцтва і архітэктуры (1980), НВА «Гранат» (1982—86), «Цэнтр» (1985), фабрыка каляровага друку, завод «Робат», Аўтатрактарны факультэт Беларускага політэхнічнага інстытута (1973), Цэнтр тэхнічнага абслугоўвання «Мэрсэдэс-Бэнц», Палац хакея па вул. ПрытыцкагаБовт Иван Иванович, Заслуженный архитектор БССР. Белорусский государственный архив научно-технической документации.

 Брэст і іншыя гарады 
Будынкі дывановага (1960—1965) і панчошнага (1965—1968, абодва ў аўтарскім калектыве) камбінатаў, галоўны аб’яднаны прамысловы корпус электралямпавага і электрамеханічнага заводаў (1965—1972, сумесна з Н. Афанасьевай, М. Буйловай і інш), прадпрыемствы Мінлегхарчпрама ў Брэсце, завод карданных валаў у Гродне (1981); адзін з аўтараў Брэсцкага паўднёвага (1973-80, 1-я чарга) і Бабруйскага паўночнага (1963—1978) прамысловых вузлоў; комплекс завода «Бабруйсксельмаш» у Бабруйску (1980); Беларускага аўтамабільнага завода (1966—1971, 1-я чарга) і завода цяжкіх кавальскіх штамповак у Жодзіне, філіял Мінскага трактарнага завода ў Смаргоні і інш.. Лядовыя палацы ў Брэсце, Віцебску, ГомеліТворчество в небе и на земле.

 Навуковыя працы 
Аўтар больш 30 публікацый, 2 манаграфій (у аўтарскім калектыве).

 Грамадская дзейнасць 
З 1962 года член Саюза архітэктараў Беларусі. Неаднаразова абіраўся ў яго кіруючыя органы. У 1977—1982 гадах быў Старшынёй праўленняСА БССР. Двойчы ў 1965 і 1967 гг. абіраўся дэпутатам Ленінскага раённага Савета дэпутатаў працоўных г. Мінска. Іван Боўт уваходзіў у склад горадабудаўнічых Саветаў: Дзяржбуда СССР (1977—1981), Дзяржбуда БССР (1968—1982).

Браў удзел у працы розных міжнародных арганізацый: Сусветнага кангрэс архітэктараў у Мексіцы 1978 г., Міжнароднага навукова-практычнага сімпозіума МСС-ТС66 у Карлавых Варах (Чэхаславакія), сімпозіума архітэктараў сацыялістычных краін у г. Будапешце, канферэнцыі маладых архітэктараў БССР у ГДР, Польшчы. І. І. Боўт з’яўляецца акадэмікам Беларускай акадэміі архітэктуры з дня яе заснавання, член прэзідыума акадэміі, кіраўнік аддзялення прамысловай архітэктуры.

 Узнагароды 
Узнагароджаны ордэнамі Працоўнага Чырвонага Сцяга і Дружбы народаў (1986), пяццю медалямі, у тым ліку «За працоўную доблесць» і «За доблесную працу», і трыма Ганаровымі граматамі Вярхоўнага Савета БССР (1979, 1982, 1984), ганаровай граматай СНГ БССР, вялікім залатым, сярэбраным і 3 бронзавымі медалямі ВДНГ СССР, прэмій Савета Міністраў СССР (1977). Мае тытул Праведніка сусвету з медалём і Ганаровым дыпломам.

Майстар спорту, суддзя Усесаюзнай катэгорыі, чэмпіён і рэкардсмен СССР, неаднаразовы чэмпіён БССР, першы старшыня Федэрацыі па авіямадэльным спорце.

 Літаратура 




 Спасылкі 
 Бовт Иван Иванович 
 К 80-летию Ивана Ивановича Бовта  

Катэгорыя:Архітэктары Беларусі
Катэгорыя:Архітэктары СССР
Катэгорыя:Архітэктары Мінска
Катэгорыя:Архітэктары Брэста
Катэгорыя:Праведнікі народаў свету
Катэгорыя:Архітэктары XX стагоддзя
Катэгорыя:Старшыні Беларускага саюза архітэктараў